CELEX: 
Language: et
Date: 2020-05-18 00:00:00
Title: KOMISJONI DELEGEERITUD OTSUS (EL) …/…, millega muudetakse Euroopa Parlamendi ja nõukogu direktiivi 2003/87/EÜ seoses Šveitsist saabuvate lendude väljajätmisega ELi heitkogustega kauplemise süsteemist

EUROOPA
                           KOMISJON
                                                   Brüssel, 18.5.2020
                                                   C(2020) 3107 final
                   KOMISJONI DELEGEERITUD OTSUS (EL) …/…,
                                        18.5.2020,
    millega muudetakse Euroopa Parlamendi ja nõukogu direktiivi 2003/87/EÜ seoses
   Šveitsist saabuvate lendude väljajätmisega ELi heitkogustega kauplemise süsteemist
                                 (EMPs kohaldatav tekst)
ET                                                                                    ET
 ---pagebreak---                                                  SELETUSKIRI
   1.        DELEGEERITUD ÕIGUSAKTI TAUST
   ELi heitkogustega kauplemise süsteem (HKS) hõlmab Euroopa Majanduspiirkonna (EMP)
   lennuväljadelt väljuvaid lende ning samuti direktiivi 2003/87/EÜ artikli 25a kohaselt
   kolmandatest riikidest saabuvaid lende. Artikliga 25a antakse komisjonile
   rakendamisvolitused, et näha ette lendude väljaarvamine I lisas loetletud lennutegevuste seast,
   tagamaks parim vastastikune toime liidu süsteemi ja kolmandate riikide meetmete vahel
   lendude kliimamuutuste mõju vähendamiseks. Kuigi 2008. aastal eeldati, et kolmandate
   riikide meetmed peaksid olema samaväärsed,1 ei korratud direktiivi 2003/87/EÜ hilisemates
   muudatustes seda ootuste taset2 ning ELi HKSi kohaldamisala piirdub praegu kuni 2023. aasta
   lõpuni EMP-siseste lendudega, välja arvatud juhul, kui on sõlmitud sidumisleping3.
   Direktiivi 2003/87/EÜ kohaldatakse olenemata õhusõiduki käitaja kodakondsusest ja
   põhimõtteliselt hõlmab see lende, mis väljuvad liikmesriigi territooriumil asuvalt lennuväljalt
   või saabuvad sinna. Lennuliinidel tegutsevate õhusõiduki käitajate võrdne kohtlemine on
   konkurentsimoonutuste vältimiseks väga oluline. Euroopa Liidu ja Šveitsi vaheline
   kasvuhoonegaaside heitkogustega kauplemise süsteemide sidumise leping sõlmiti 2015. aasta
   detsembris toimunud ÜRO kliimamuutuste raamkonventsiooni osaliste 21. konverentsil ja
   allkirjastati 23. novembril 20174. Kõnealuse sidumislepinguga säilitatakse lennuliinidel
   tegutsevate õhusõiduki käitajate võrdne kohtlemine, kusjuures EL reguleerib Šveitsi
   suunduvaid lende ja Šveits vastutab Šveitsist EMPsse suunduvate lendude eest5.
   Kooskõlas sidumislepinguga tehakse käesoleva otsusega ELi HKSist erand lendudele Šveitsi
   lennuväljadelt EMP lennuväljadele. Seda kohaldatakse alates sidumislepingu jõustumisest.
   Keskkonnamõjude seisukohalt leiti esialgu, et ELi HKSi ja Šveitsi HKSi sidumise kaudu
   CO2-heite maksustamisega hõlmatud lennundusest tulenev täiendav süsinikdioksiidi (CO2)
   heide on ligikaudu 3,2 miljonit tonni, mis jaguneb võrdselt saabuvate ja väljuvate lendude
   vahel. EMPst Šveitsi lennuväljadele suunduvatest lendudest tuleneva 1,6 miljoni tonni CO2
   puhul on saastekvootide tasuta eraldamise tase 2020. aastal ligikaudu 550 000 tonni ja see
   väheneb alates 2021. aastast 2,2 % aastas. Täiendavalt müüakse enampakkumisel 100 000
   saastekvooti. Seepärast eeldatakse, et muudest heitkogustega kauplemise süsteemiga
   hõlmatud sektoritest kompenseeritakse 950 000 tonni täiendavaid heitkoguseid seoses
   lendudega EMPst Šveitsi lennuväljadele6.
   Teine samm selle sidumise käivitamisel on see, et tasuta eraldatavad saastekvoodid ja nende
   enampakkumiste tasemed määratakse kindlaks kooskõlas ELi HKSi kohaldamisalaga
   1
           Sõna „samaväärne“ ei ole lisatud direktiivi 2003/87/EÜ regulatiivosasse, vaid direktiivi 2008/101/EÜ
           põhjendusse 17.
   2
           Vt näiteks Euroopa Parlamendi ja nõukogu 16. aprilli 2014. aasta määruse (EL) nr 421/2014 põhjendus
           6.
   3
           Euroopa Parlamendi ja nõukogu 13. detsembri 2017. aasta määrus (EL) 2017/2392, millega muudetakse
           direktiivi 2003/87/EÜ, et jätkata kehtivate piirangute kohaldamist lennutegevuse ulatuse suhtes ja teha
           ettevalmistusi ülemaailmse turupõhise meetme rakendamiseks alates 2021. aastast (ELT L 350,
           29.12.2017, lk 7).
   4
           Euroopa Liidu ja Šveitsi Konföderatsiooni vaheline kasvuhoonegaaside heitkogustega kauplemise
           süsteemide sidumise leping (ELT L 322, 7.12.2017, lk 3–26).
   5
           Seda lähenemisviisi on peetud otstarbekaks viisiks, kuidas lahendada ühiste, kuid diferentseeritud
           kohustuste ja võimaluste küsimust, mis on olnud ÜRO kliimamuutuste raamkonventsiooni kontekstis
           pikaajaline probleem. Vt näiteks http://papers.ssrn.com/sol3/papers.cfm?abstract_id=1952554.
   6
           2020. aastal võib 1,5 % nendest heitkogustest katta ÜRO kliimamuutuste raamkonventsiooni puhta
           arengu mehhanismi ühikutest.
ET                                                         1                                                       ET
 ---pagebreak---    vastavalt määrusele (EL) 2017/23927. Komisjoni otsusega 2011/638/EL,8 milles käsitletakse
   õhusõidukite käitajatele saastekvootide tasuta eraldamiseks kasutatavaid võrdlusaluseid, nähti
   sõnaselgelt ette muudatused saastekvootide eraldamises, kui direktiivi 2003/87/EÜ artikli 25a
   kohased õigusaktid on vastu võetud.
   Kolmas samm, mis on esitatud sidumislepingu I lisa B osas, on luua õhusõidukite käitajatele
   teatav ühtne kontaktpunkt. Kui kummagi süsteemi aluseks olevaid õiguslikke kohustusi ei
   muudeta, tähendab see, et praktikas peaks Šveits haldama Šveitsiga kõige tihedamalt seotud
   õhusõidukite käitajaid mõlema süsteemi heidete osas. EMP riikidega tihedamalt seotud
   õhusõidukite käitajaid reguleerib jätkuvalt üksnes nende olemasolev haldusliikmesriik.
   Seepärast annavad nad aru ka heitest, mis tuleneb mõlema süsteemi raames toimuvast
   tegevusest, ja tagastavad vastavad saastekvoodid. Sidumislepingu kohaselt vastutab kumbki
   lepinguosaline endiselt oma heitkogustega kauplemise süsteemi jõustamise ja geograafilise
   ulatuse eest (I lisa B osa jaod „Õiguslik täitmise tagamine“ ja „Halduslik eraldamine
   õhusõiduki käitajatele“).
   ELi HKSi direktiivi I lisa muudetakse, et muuta selle kohaldamisala seoses Šveitsist
   saabuvate lendudega. Ühtne kontaktpunkt on ette nähtud haldusliku mugavusena õhusõidukite
   käitajatele, kellel on tihedamad sidemed Šveitsiga ja vastupidi. Kui täitmise tagamise
   menetlus oleks üldse vajalik, tegutseks Šveits esimesena Šveitsi hallatavate õhusõidukite
   käitajate puhul ning ELi haldav liikmesriik tegutseks esimesena kõigi muude juhtumite puhul.
   Lepinguosalised vahetavad teavet, et tagada sujuv ja tõhus kohaldamine praktikas. Šveitsi
   hallatavad õhusõidukite käitajad on esitatud määruses (EÜ) nr 748/2009 nimekirja kohta
   õhusõiduki käitajatest, kes teostasid direktiivi 2003/87/EÜ I lisas loetletud lennutegevusi
   1. jaanuaril 2006 või pärast seda, millega täpsustatakse iga õhusõiduki käitajat haldav
   liikmesriik.
   Sidumise lihtsustamise neljas etapp on seotud saastekvootide tasuta eraldamisega. Kui
   sidumisleping peatataks või lõpetataks, vastutaks iga õhusõiduki käitaja heitkogustega
   kauplemise süsteemide nõuete täitmise eest eraldi, kasutades nii talle eraldatud kui ka turult
   saadud saastekvoote. Seepärast on asjakohane, et EL peaks vastutama Šveitsi hallatavatele
   õhusõidukite käitajatele tasuta eraldatud saastekvootide ülekandmise eest seoses nende EMP-
   sisese lennutegevuse ja EMPst Šveitsi suunduvate lendudega. Samal ajal kui tasuta
   saastekvoodid muude EMPst väljuvate lendude jaoks kantakse üle õhusõidukite käitajatele,
   tuleks üle kanda ka tasuta eraldatud saastekvoodid, mis on seotud EMPst Šveitsi suunduvate
   lendudega. Sellest tuleneb, et Šveits vastutaks ELi hallatavatele õhusõidukite käitajatele
   nende Šveitsi heitkogustega kauplemise süsteemiga hõlmatud lennutegevusega seotud
   saastekvootide koguste eraldamise eest, mis peegeldaks ELi HKSiga hõlmatust.
   Seda neljandat etappi rakendatakse komisjoni määrusega (EL) nr 389/20139 (registrimäärus),
   mille asjakohastes artiklites on sätestatud järgmine:
                                                  „Artikkel 71
                                       Sidumiskokkulepete rakendamine
   Põhihaldaja võib luua kontosid ja protsesse ning teha tehinguid ja muid toiminguid sobival
   ajal, et rakendada direktiivi 2003/87/EÜ artiklite 25 ja 25a kohaselt sõlmitud lepinguid ja
   kokkuleppeid.“
   7
           Vt direktiivi 2003/87/EÜ (mida on muudetud määrusega (EL) 2017/2392) artikkel 28a.
   8
           Komisjoni 26. septembri 2011. aasta otsus 2011/638/EÜ.
   9
           Komisjoni 2. mai 2013. aasta määrus (EL) nr 389/2013, millega luuakse liidu register vastavalt Euroopa
   Parlamendi ja nõukogu direktiivile 2003/87/EÜ.
ET                                                      2                                                         ET
 ---pagebreak---    Komisjoni määruses (EL) nr 389/2013 on sätestatud saastekvootide ülekandmine Šveitsi ja
   Šveitsist liidu registrit kasutades, lähtudes artiklist 56:
                                               „Artikkel 56
                                  Lennunduse LHÜde tasuta eraldamine
   4.      Kui vastavalt direktiivi 2003/87/EÜ artiklile 25 on olemas kehtiv leping ja selle alusel
   tuleb lennunduse LHÜd üle kanda mõne muu kasvuhoonegaaside heitkogustega kauplemise
   süsteemi registris avatud õhusõidukikäitaja arvelduskontole, tagab põhihaldaja koostöös
   kõnealuse teise registri haldajaga, et liidu register kannab need lennunduse LHÜd ELi
   lennunduse eraldamiskontolt üle selle teise registri asjaomasele kontole.
   5.      Kui vastavalt direktiivi 2003/87/EÜ artiklile 25 on olemas kehtiv leping ja selle alusel
   tuleb mõne muu kasvuhoonegaaside heitkogustega kauplemise süsteemile vastavad
   lennunduse LHÜd üle kanda liidu registris avatud õhusõidukikäitaja arvelduskontole, tagab
   põhihaldaja koostöös kõnealuse teise registri haldajaga, et liidu register kannab need
   lennunduse LHÜd selle teise registri asjaomaselt kontolt üle liidu registris avatud
   õhusõidukikäitaja arvelduskontole, kui kõnealuse teise kasvuhoonegaaside heitkogustega
   kauplemise süsteemi haldamise eest vastutav pädev asutus on selle kinnitanud.“
   Kuigi käesoleva delegeeritud otsusega vabastatakse alates 2020. aastast ELi HKSist kõik
   Šveitsis asuvatelt lennuväljadelt saabuvad lennud, ei tähenda see, et selliseid lende ei
   reguleerita ELi HKSi tehtud muudatuste tõttu seoses ICAO üleilmse turupõhiste meetmete
   kava (CORSIA) rakendamisega. Vastavalt ELi HKSi direktiivi artiklile 28b esitatakse
   Euroopa Parlamendile ja nõukogule aruanne. Selles aruandes uuritakse Euroopa Liidu ja
   omavahel seotud heitkogustega kauplemise süsteemidega riikide vahelisi lende.
   2.        ÕIGUSAKTI VASTUVÕTMISELE EELNENUD KONSULTEERIMINE
   Kliimamuutuste eksperdirühma raames toimus 22. novembril 2019 kohtumine, kus osalesid
   liikmesriikide esindajad. Lisaks koguti tagasisidet delegeeritud otsuse teksti kohta parema
   õigusloome portaali kaudu nelja nädala jooksul alates 2. märtsist kuni 30. märtsini 2020.
   Pärast delegeeritud otsuse vastuvõtmist analüüsivad Euroopa Parlament ja nõukogu seda kahe
   kuu jooksul.
   3.        DELEGEERITUD ÕIGUSAKTI ÕIGUSLIK KÜLG
   Otsust peetakse asjakohaseks õigusaktiks ning artikli 25a kohaselt vastu võetud delegeeritud
   otsusega tehakse järgmist:
   Artikkel 1
   Selle artikliga muudetakse ELi HKSi direktiivi I lisa, et vabastada õhusõidukite käitajad
   kohustusest tagastada Šveitsi lennuväljadelt EMP lennuväljadele saabuvate lendude
   saastekvoodid. Kooskõlas määrusega (EL) 2017/2392 nende saabuvate lendude kohta
   saastekvoote ei eraldata.
   Artikliga säilitatakse õhusõidukite käitajate ELi HKSiga hõlmatuse stabiilsus, selgitades, et
   Šveitsist saabuvate lendude väljajätmine ELi HKSi kohaldamisalast ei mõjuta piirnorme
   sisaldavaid sätteid.
ET                                                    3                                             ET
 ---pagebreak---                         KOMISJONI DELEGEERITUD OTSUS (EL) …/…,
                                               18.5.2020,
       millega muudetakse Euroopa Parlamendi ja nõukogu direktiivi 2003/87/EÜ seoses
      Šveitsist saabuvate lendude väljajätmisega ELi heitkogustega kauplemise süsteemist
                                         (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi
   2003/87/EÜ, millega luuakse liidus kasvuhoonegaaside lubatud heitkoguse ühikutega
   kauplemise süsteem ja muudetakse nõukogu direktiivi 96/61/EÜ,10 eriti selle artikli 25a lõiget
   1,
   ning arvestades järgmist:
   (1)     Direktiivi 2003/87/EÜ artikliga 25a antakse komisjonile õigus võtta vastu sätted,
           millega jäetakse kolmandast riigist saabuvad lennud ELi heitkogustega kauplemise
           süsteemist (edaspidi „ELi HKS“) välja. Sellised sätted peaksid tagama parima
           vastastikuse toime ELi HKSi ja kolmanda riigi meetmete vahel, et vähendada
           lennunduse mõju kliimamuutustele.
   (2)     Euroopa Liidu ja Šveitsi Konföderatsiooni vaheline kasvuhoonegaaside heitkogustega
           kauplemise süsteemide sidumise leping11 (edaspidi „leping“) allkirjastati
           23. novembril 2017 ja see jõustus 1. jaanuaril 2020. Lepingus on sätestatud, et ELi
           HKSist tuleb välja jätta lennud Šveitsi territooriumil asuvatelt lennuväljadelt Euroopa
           Majanduspiirkonnas (EMP) asuvatele lennuväljadele.
   (3)     Seepärast tuleks direktiivi 2003/87/EÜ muuta, et jätta ELi HKSist välja lennud
           Šveitsis asuvatelt lennuväljadelt EMPs asuvatele lennuväljadele. Selleks et säilitada
           stabiilsus lennuettevõtjate süsteemi kuuluvuse osas, ei tohiks kõnealune väljajätmine
           mõjutada sätteid, millega jäetakse teatavad lennutegevused ELi HKSist välja, võttes
           aluseks käitaja kohta kindlaks määratud lendude arvu või heitkoguste piirmäärasid.
   (4)     Seepärast tuleks direktiivi 2003/87/EÜ vastavalt muuta.
   (5)     Kuna leping jõustub 1. jaanuarist 2020, tuleks käesolevat otsust kohaldada alates
           sellest kuupäevast,
   ON VASTU VÕTNUD KÄESOLEVA OTSUSE:
                                                Artikkel 1
   Direktiivi 2003/87/EÜ I lisa tabeli veeru „Tegevusalad“ kande „Lennundus“ teist lõiku
   muudetakse järgmiselt:
   1)        punkti j teine lõik asendatakse järgmisega:
   10
           ELT L 275, 25.10.2003, lk 32.
   11
           ELT L 322, 7.12.2017, lk 3.
ET                                                  4                                              ET
 ---pagebreak---             „Punktis l osutatud lende või lende, mis sooritatakse eranditult liikmesriigi lähetuses
            viibiva valitseva monarhi ja tema lähimate pereliikmete, riigipeade, valitsusjuhtide ja
            valitsuse ministrite transpordi eesmärgil, ei tohi käesoleva punkti alusel välja jätta;“
   2)       punkt k asendatakse järgmisega:
            „k) 1. jaanuarist 2013 kuni 31. detsembrini 2030 lende, mis kuuluksid tegevusala
            alla vaid käesoleva punkti osas ja mida sooritab muu kui kommertslende käitav
            õhusõidukikäitaja, kelle lendude iga-aastane koguheide on alla 1 000 tonni CO2 (sh
            punktis l osutatud lendude tekitatud heitkogused);“
   3)       lisatakse punkt l:
            „l)    lennud Šveitsis asuvatelt lennuväljadelt EMPs asuvatele lennuväljadele.“
                                               Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2020.
   Brüssel, 18.5.2020
                                                 Komisjoni nimel
                                                 president
                                                 Ursula VON DER LEYEN
ET                                                 5                                                 ET